עמירם פאל

עמירם פָּאל (נולד ב-24 בספטמבר 1956) הוא עורך דין וסופר ישראלי.

==קורות חיים==
פאל נולד בכפר סבא, בן בכור (מתוך ארבעה), לחיים פאל ותחיה לבית שפירא, אחותו של שלמון שפירא ומצאצאי הרב אריה לייב שפירא מקובנה. גדל וחי עד היום בעיר רמת גן.

למד בבית ספר תיכון אהל שם. לאחר השירות בצה"ל למד וקיבל תואר ראשון (BSc) במדעי החיים באוניברסיטת בר-אילן ובמקביל למד וקיבל תואר ראשון (LLb) נוסף, גם במשפטים, באוניברסיטת תל אביב. שנים אחדות אחר כך למד וקיבל מאוניברסיטת תל אביב תואר שני (MA) במדע המדינה.

==קריירה==
פאל הוא עורך דין מאז 1985. היה מפקח במשטרת ישראל (יאח"ה), וחוקר ברשות ניירות ערך. כיהן כדיין ולאחר מכן כאב בית דין בבית הדין המשמעתי של לשכת עורכי הדין. כיהן גם כאב בית הדין של אגודת האקדמאים למדעי החברה והרוח.

== כתביו ==
פאל כותב בעיקר ספרי וסיפורי מדע בדיוני. בין ספריו בתחום זה: מסע במרחבי הזמן, שיצא לאור בהוצאת אור-עם בשנת 1980, ומתאר ישראלי החי בהיסטוריה אלטרנטיבית, שבה העולם כולו יהודי, אך ישראל, מקור היהדות העולמית, קטנה מדי לטעמו ואיננה שונה מזו המוכרת כיום; הוא חוזר לעבר, מנסה "לתקן את העיוות" ובתיקונו זה יוצר את עולמנו הנוכחי.

פאל כתב גם את רומן המלחמה נקמה, שיצא לאור בהוצאת בר-תמוז ב-1986. ביולי 2011 יצאה לאור מהדורה מחודשת של רומן זה, מתורגמת לאנגלית בהוצאת אמזון. גם ב"נקמה" יש אלמנט של מדע בדיוני - "היסטוריה אלטרנטיבית", אף שכולו מבוסס על עובדות ידועות של המציאות הקיימת. מדובר ברומן בין שני לוחמי המחתרת העברית בארץ ישראל שלפני קום המדינה, צעיר יהודי ממוצא תימני ויהודייה בריטית, המתגלה כלוחמת עזה לא פחות ממנו. הוא מתנהל על רקע מאבק המחתרת בערביי ארץ ישראל ובבריטים השולטים בארץ, ונותן הסבר אחר לגמרי לדרך שבה הוקמה מדינת ישראל ב-1948.

בשנת 2020 יצא לאור בהוצאת "אופיר", ספרו השלישי אליהו מגיע, אף הוא ספר מדע בדיוני.<ref></ref>

רבים מסיפוריו הקצרים של פאל פורסמו בעיתוני נוער (כגון "הארץ שלנו" ו"מעריב לנוער"), עיתוני סטודנטים כגון "יתוש", "סטודנט" ו"בת קול", ובמות נוספות כגון "מעריב", "קוסמוס - המבחר של אסימוב" ועוד.

פאל כתב מאמרים בתחום המשפט, שהתפרסמו בביטאון לשכת עורכי הדין "הפרקליט"; ומאמרים בתחום מדע המדינה, שהתפרסמו בכתב העת של אגודת האקדמאים במדעי החברה והרוח "בעיות בינלאומיות חברה ומדינה" ובביטאון לשכת רואי חשבון בישראל "רואה החשבון".

==חיים אישיים==
נשוי ואב לשתי בנות.

==קישורים חיצוניים==

* 
* [http://www.amazon.com/Vengeance-ebook/dp/B005FBG9JU/ref=sr_1_1?s=books&ie=UTF8&qid=1314727656&sr=1-1 הספר "נקמה" באנגלית מאת עמירם פאל] באתר הוצאת אמזון
* [https://www.kan.org.il/radio/player.aspx?ItemId=217434 ראיון עם עמירם פאל], "תרבות הערב", כאן ב, 28.6.21
* [http://www.galiwords.com/Show_AuthorList.asp?GetAID=801 סיפורים קצרים מאת עמירם פאל] באתר "דרך המילים" של גלי צבי-ויס: [http://www.galiwords.com/Show_Chosen.asp?DynamicContentID=20639 "והדרת פני זקן"]; [http://www.galiwords.com/Show_Chosen.asp?DynamicContentID=114336 29 בנובמבר];[http://www.galiwords.com/Show_Chosen.asp?DynamicContentID=20710 "איחור"]; [http://www.galiwords.com/Show_Chosen.asp?DynamicContentID=80600 אמצע הלילה]; [http://www.galiwords.com/Show_Chosen.asp?DynamicContentID=20511 "אפור"]; [http://www.galiwords.com/Show_Chosen.asp?DynamicContentID=14375 "גזר דין"]; [http://www.galiwords.com/Show_Chosen.asp?DynamicContentID=23128 "ג'קוזי"]; [http://www.galiwords.com/Show_Chosen.asp?DynamicContentID=15383 "דברים שאמרו לי בנותי"]; [http://www.galiwords.com/Show_Chosen.asp?DynamicContentID=14482 "דו"ח אל החלל - תינוקות"]; [http://www.galiwords.com/Show_Chosen.asp?DynamicContentID=17086 "דו"ח אל החלל 2 – שלום"]; [http://www.galiwords.com/Show_Chosen.asp?DynamicContentID=18075 "דו"ח אל החלל 3 – בני אדם"]; [http://www.galiwords.com/Show_Chosen.asp?DynamicContentID=21048 "דו"ח אל החלל 4 - מוות"]; [http://www.galiwords.com/Show_Chosen.asp?DynamicContentID=67752 "דו"ח אל החלל 5 - אלוהים"]; [http://www.galiwords.com/Show_Chosen.asp?DynamicContentID=14832 "הבולענים"]; [http://www.galiwords.com/Show_Chosen.asp?DynamicContentID=14527 "היער האחרון"]; [http://www.galiwords.com/Show_Chosen.asp?DynamicContentID=14629 "המאבק על ליבה"]; [http://www.galiwords.com/Show_Chosen.asp?DynamicContentID=15226 "המבול"]; [http://www.galiwords.com/Show_Chosen.asp?DynamicContentID=14754 "חמישה מיליון נוספים"]; [http://www.galiwords.com/Show_Chosen.asp?DynamicContentID=49657 "טבעת נישואין"]; [http://www.galiwords.com/Show_Chosen.asp?DynamicContentID=14712 "יפהפייה"]; [http://www.galiwords.com/Show_Chosen.asp?DynamicContentID=80519 יום הולדת]; [http://www.galiwords.com/Show_Chosen.asp?DynamicContentID=81493 כבר מגיע]; [http://www.galiwords.com/Show_Chosen.asp?DynamicContentID=15594 "לגן החיות"]; [http://www.galiwords.com/Show_Chosen.asp?DynamicContentID=111607 מבחן מעשי]; [http://www.galiwords.com/Show_Chosen.asp?DynamicContentID=14430 "מחשבים"]; [http://www.galiwords.com/Show_Chosen.asp?DynamicContentID=14792 "מלכודת מוות"]; [http://www.galiwords.com/Show_Chosen.asp?DynamicContentID=15429 "מקוריות בכל מחיר"]; [http://www.galiwords.com/Show_Chosen.asp?DynamicContentID=15182 "משיכה קטלנית"]; [http://www.galiwords.com/Show_Chosen.asp?DynamicContentID=14553 "ניסוי קוסמי"]; [http://www.galiwords.com/Show_Chosen.asp?DynamicContentID=14887 "נקודת מפגש"]; [http://www.galiwords.com/Show_Chosen.asp?DynamicContentID=49767 "עכבר העבר"]; [http://www.galiwords.com/Show_Chosen.asp?DynamicContentID=73515 פחד עובר לסוחר]; [http://www.galiwords.com/Show_Chosen.asp?DynamicContentID=15654 "פרק ראשון"]; [http://www.galiwords.com/Show_Chosen.asp?DynamicContentID=21347 "פתק בכותל"]; [http://www.galiwords.com/Show_Chosen.asp?DynamicContentID=14595 "צעד קטן לאדם, אך..."]; [http://www.galiwords.com/Show_Chosen.asp?DynamicContentID=14669 "קרבת דם"]; [http://www.galiwords.com/Show_Chosen.asp?DynamicContentID=71776 קרני זעף]; [http://www.galiwords.com/Show_Chosen.asp?DynamicContentID=64981 "קשר במטפחת"]; [http://www.galiwords.com/Show_Chosen.asp?DynamicContentID=99006 רכב חדש]; [http://www.galiwords.com/Show_Chosen.asp?DynamicContentID=23204 "שליח מצנטאורי"]; [http://www.galiwords.com/Show_Chosen.asp?DynamicContentID=15705 "תמות נפשי עם..."]

== הערות שוליים ==

קטגוריה:סופרים ישראלים
קטגוריה:סופרים כותבי עברית
קטגוריה:מחברי סיפורים קצרים
קטגוריה:עורכי דין ישראלים
קטגוריה:משפחת אריה לייב שפירא
קטגוריה:בוגרי בית הספר אהל שם
קטגוריה:בוגרי אוניברסיטת בר-אילן
קטגוריה:בוגרי אוניברסיטת תל אביב: משפטים
קטגוריה:סופרי מדע בדיוני ישראלים
קטגוריה:ויקיפדים ישראלים
קטגוריה:רמת גן: אישים
קטגוריה:ישראלים שנולדו ב-1956